D. 
Executores testamenti i afg. Etatsraad Schous Bo tilmeldte Selskabet, at der 
af den Afdöde var legeret det 50 Rbdir, aarlig for derfor at udsætte Præmier. 
Professor Velschow udnævntes til Medlem af Ordbogscommissionen. 
Mödet den 174 November. 
Professor Eschricht opleste en Afhandling, som er bestemt at tjene til Indledning for 
en Række Undersögelser over Hvalerne, han agter at meddele i dette Selskabs Skrifter. 
Under Navnet Hvaler, bemærkede han, at han forstaaer alle egentlige Cetaceer, eller 
hele Cetaceernes Familie med Undtagelse af de saakaldte planteedende (Dugong og 
Manati), hvilke han med Blainville og Owen henregner til de Tykhudedes Orden, 
Prof. E. gjorde opmerksom paa, at i alle Have findes flere eller færre Arter 
af Hvaler — skjöndt dog overalt kun til visse Aarstider, da Hvalerne overhovedet ere 
vandrende Dyr; — at deres Mengde — om end hvad de store Hvaler angaaer langt- 
fra saa betydelig som forhen, dengang Kaskelotter og Rörhvaler vare almindelige Gjæster 
ved de europæiske Kyster og Rethvalerne sværmede om Spitsbergen i uhyre Flokke, 
— dog endnu er meget betydelig. Da fremdeles Hvalerne ikke kunne holde sig 
skjulte paa Havets Dybde, men allerede i lang Afstand maae tiltrække sig de Süfarendes 
og Kystbeboernes Opmerksomhed, og da de fra de tidligste Tider have veret et yderst 
velkomment Bytte og Gjenstand for en ivrig Jagt, saa kunde det ikke feile, at hos de 
Söfarende overhovedet og hos alle de Kystindbyggere, der drive Hvalfangsten, nöd- 
vendigviis maatte uddanne sig en vis Kundskab om de forskjellige Hvalers Artsmærker 
og Livsforhold. . Denne Kundskab have de Naturkyndige imidlertid kun lidet benyttet; 
men heller ikke have Forfatterne over Hvalerne i Reglen havt Leilighed til selv at 
iagttage, endsige nüiere at undersöge, flere Arter af Hvaler, og Cetologien har derfor 
staaet, ligesom den endnu maa siges at staae meget lavt i Forhold til de fleste andre 
Grene af Zoologien. 
Af de ældre Forfattere pver Hvalerne synes kun Aristoteles at have stôttet 
